stanford-oval/wikipedia huggingface dataset:
רגאי (כפר)

| --- | --- |
סמל רגאיסמל רגאי

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת פוטנוק
 שטח:  15.55 קמ"ר
 אוכלוסייה:  ‏
  ‑ בכפר:  567 (1 בינואר 2024)
 קואורדינטות:  48°24′29″N 20°31′01″E﻿ / ﻿48.408080555556°N 20.516919444444°E﻿ / 48.408080555556; 20.516919444444 
 אזור זמן:  UTC +1
 http://ragaly.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.רגאי(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.רגאי  he tabBackground:;tabBorder:#aaa;defaultTab:0;
 
רגאי (בהונגרית: Ragály) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית רגאי קטנה משמעותית בשנים האחרונות, מ-720 תושבים בשנת 1990 עד 607 תושבים בשנת 2018 (ירידה של כ-15%).
ברגאי חיו מעט יהודים.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 41 | 569 |
| 1910 | 30 |  |
| 1920 | 21 |  |
| 1930 | 16 |  |
| 1941 | 13 | 765 |
ראטניק

| --- | --- |

 
 מדינה:  בולגריה 
 מטה הארגון:  סופיה 
 תקופת הפעילות:  19 ביולי 1936 – ספטמבר 1944 (כ־8 שנים) 
 
ראטניק (בבולגרית: Ратник) היה ארגון לאומני, שפעל בבולגריה מ-1936 ועד 1944 והיה בעל מצע אנטישמי שנסמך על תורת הגזע הנאצית. ראשי הארגון פטר גברובסקי ואלכסנדר בלב היו ממובילי מדיניות רדיפת היהודים בבולגריה במסגרת ממשלתו של בוגדאן פילוב ואחראים ליישום צו הגירוש ל-11,343 יהודי תראקיה ומקדוניה ולניסיון גירושם הכושל של יהודי "בולגריה הישנה".
רקע

ב-19 במאי 1934 התחוללה הפיכה צבאית בבולגריה ואת השלטון תפסה הליגה הצבאית אשר פיזרה את הפרלמנט, ביטלה את החוקה והקימה ממשלת טכנוקרטים. הונהג משטר טוטליטרי ובכלל זה צנזורה על העיתונות. הממשלה החדשה החלה להתקרב לצרפת ובעלת בריתה בבלקן יוגוסלביה וחידשה את היחסים עם ברית המועצות. כחלק ממהלך זה ויתרה הממשלה על תביעותיה של בולגריה בחבל מקדוניה. פעולות אלו הקימו נגדה את כל חוגי הכלכלה והתעשייה. המלך בוריס השלישי ניצל שעת כושר ובינואר 1935 הדיח את הממשלה ופירק את הליגה הצבאית.
המלך נטל את רסן השלטון והנהיג שלטון אוטוקרטי, תוך שהוא מותיר חלק מתקנות השלטון הצבאי הקודם כגון פיזור המפלגות. בוריס השלישי, שנזקק לתמיכת מעצמה אירופית מובילה לביסוס מעמדו בשלטון, החל להתקרב במדיניותו לגרמניה הנאצית. במאי 1935 ביקר הרמן גרינג בסופיה וביולי 1936 ביקר המלך בברלין ונפגש עם אדולף היטלר. חלק מצעדי התקרבות אלו לוו בהתגברות האנטישמיות הממוסדת בממלכה וב-1935 הותר רשמית להקים ארגונים אנטישמיים בממלכה.
ב-1936 הקימו פטר גברובסקי ופרופסור אסן קנטארדז'ייב (בנו של הגנרל הנודע טודור קנטארדז'ייב), את הארגון האנטישמי ראטניק ששמו המלא היה הארגון לקידום הרוח הלאומית הבולגרית. בהמשך הפעיל הארגון בנק פרטי ששמו היה סֶרדיקה.
פעילות הארגון

חברי הארגון לבשו מדים אדומים וסמלם התבסס על צלב השמש הקדום, אשר שימש מספר תנועות לאומניות באירופה כגון נאשונל סמלינג בנורווגיה. הארגון כלל אנשי אקדמיה, עיתונאים וסופרים בולגרים אשר תמכו בהשבתם בכל מחיר של השטחים בתראקיה, במקדוניה ובדרום דוברוג'ה, אשר נלקחו מהבולגרים לאחר תבוסתם במלחמת העולם הראשונה במסגרת חוזה ניי. בנוסף לעמדותיהם האנטישמיות החזיקו חברי הארגון בעמדות אנטי קומוניסטיות. חברי ראטניק טענו גם, שגזע העם הבולגרי אינו טהור ומורכב משילוב של גזעים אתנים "נחותים" כגון הטטרים ורק הגרמנים הם בני גזע טהור.
במאי 1938 הכו צעירים חברי ראטניק יהודים ברחבי סופיה. ב-20 בספטמבר 1939 יזמו חברי הארגון מצעד בחוצות סופיה. בהסכמה שבשתיקה מצד המשטרה הבולגרית והעומד בראשה הקולונל אטאנאס פאנטב, הסתיים המצעד בהתקפה על בתי עסק בבעלות יהודית, ניפוץ שמשות והצתות. ב-1939 אושר בפרלמנט הבולגרי חוק האוסר על מינוי חברי ראטניק לתפקיד ממשלתי. למרות החוק מונה באוקטובר 1939 פטר גברובסקי לשר בממשלתו של גאורגי קיוסאיבנוב וב-15 בפברואר 1940 מונה לשר הפנים בממשלתו של בוגדאן פילוב. בהמשך מונה אלכסנדר בלב לראש הקומיסריון לענייני יהודים והוא מינה רבים מחברי ראטניק לתפקידים שונים בקומיסריון ובכללם ירוסלב קאליצין שהיה לסגנו.
גם לאחר אישור החוק להגנת האומה תקפו חברי ראטניק את הממשלה הבולגרית על כך שלא הפעילה מדיניות נוקשה יותר כלפי יהודי הממלכה ואף ניסו, בסיוע נציגי השגרירות הגרמנית, לפעול לביצוע הפיכה פרו נאצית בממלכה. בסוף מאי 1943, לאחר גירוש יהודי סופיה לערי השדה, הפיץ הארגון כרוז שבו תקף את ראשי השלטון הבולגרי והפוליטיקאים שסיכלו את התוכנית לגרש את היהודים מחוץ לממלכה. בכרוז כונו יהודי בולגריה "רוצחים, כינים וסכנה למדינה".
פירוק הארגון

פעילות הארגון נאסרה עוד בשלהי 1943, תקופת כהונתו של דוברי בוז'ילוב כראש הממשלה, אך הוא פורק רשמית ב-9 בספטמבר 1944 עם כיבוש סופיה בידי הצבא האדום ומינויו של קימון גאורגייב לראש הממשלה. לאחר פירוק הארגון התנדבו מקצת חבריו לוורמאכט ואחרים הצטרפו לתנועות מחתרת אנטי קומוניסטיות שפעלו בבולגריה. באוקטובר החלה המשטרה הבולגרית בגל מעצרים בקרב חברי ראטניק והקומיסריון לענייני יהודים וחלקם נשפטו בבית הדין המיוחד שהוקם לשפיטת חברי מנגנון המשטר הקודם. ב-1 בפברואר 1945 הוצא להורג פטר גברובסקי לאחר שהורשע בפשעים נגד העם הבולגרי. מספר חודשים קודם לכן נורה למוות אלכסנדר בלב בידי פרטיזן יהודי.
הערות שוליים

1 2 3  רומנו, אלברט. א, תקופת המשבר והפילוג בתנועה הציונית 1930-1940, בתוך: אנציקלופדיה של גלויות - יהדות בולגריה, ירושלים, 1967, עמודים 566-567.
↑  בר זוהר, מיכאל, הרכבות יצאו ריקות, הוצאת הד ארצי, אור יהודה, 1999, עמודים 28-29.
↑  בר זוהר, מיכאל, הרכבות יצאו ריקות, עמוד 77.
↑  קשלס, חיים, קורות יהודי בולגריה, כרך ג'-תקופת השואה, הוצאת דבר, תל אביב, עמודים 20-21.
↑  בר זוהר, מיכאל, הרכבות יצאו ריקות, עמוד 36.
↑  בר זוהר, מיכאל, הרכבות יצאו ריקות, עמוד 60.
↑  בר זוהר, מיכאל, הרכבות יצאו ריקות, עמוד 62.
↑  בר זוהר, מיכאל, הרכבות יצאו ריקות, עמוד 189.
↑  בר זוהר, מיכאל, הרכבות יצאו ריקות, עמודים 215-217.
רמון ויז'וורדה

רמון אלברטו ויז'וורדה ואסקס (בספרדית: Ramón Alberto Villaverde Vázquez,‏ נולד ב-16 במרץ 1930 במונטווידאו שבאורוגוואי, נפטר ב-15 בספטמבר 1986 בברצלונה שבספרד) היה כדורגלן אורוגוואיי-ספרדי ששיחק בעיקר כקיצוני. ויז'וורדה נודע בעיקר בשל תקופתו במדי ברצלונה, שם שיחק במשך 9 שנים, זכה פעמיים באליפות ספרד ו-3 פעמים בגביע הספרדי.
תארים > ברצלונה

אליפות ספרד (2):
1958/59, 1959/60
הגביע הספרדי (3):
1956/57, 1958/59, 1962/63
גביע ערי הירידים (2):
1955/58, 1958/60
סטטיסטיקה

| עונה>  | מועדון>  | ליגה> הופעות | ליגה> שערים | גביע> הופעות | גביע> שערים |
| --- | --- | --- | --- | --- | --- |
| 1954/55 | ברצלונה | 27 | 14 | 3 | 0 |
| 1955/56 | ברצלונה | 29 | 13 | 4 | 2 |
| 1956/57 | ברצלונה | 15 | 4 | 5 | 4 |
| 1957/58 | ברצלונה | 12 | 5 | 0 | 0 |
| 1958/59 | ברצלונה | 1 | 0 | 8 | 1 |
| 1959/60 | ברצלונה | 18 | 3 | 1 | 0 |
| 1960/61 | ברצלונה | 19 | 3 | 3 | 2 |
| 1961/62 | ברצלונה | 22 | 10 | 2 | 0 |
| 1962/63 | ברצלונה | 19 | 1 | 2 | 0 |
| סך הכול | סך הכול | 162 | 53 | 28 | 9 |
Try Everything

Try Everything (בעברית: נסה הכל) הוא סינגל שהוקלט על ידי הזמרת-יוצרת הקולומביאנית שאקירה, עבור אולפני ההקלטות של וולט דיסני, כחלק מפסקול הסרט "זוטרופוליס". השיר יצא לאור ב-15 בפברואר 2016, כסינגל הראשון והיחיד מתוך הפסקול.
עם יציאתו נכנס השיר אל המקום ה-63 במצעד הבילבורד הוט 100, הראשון במצעד הלבנוני, והתשיעי במצעד שבוולוניה. השיר קיבל מועמדות בטקס פרסי גראמי ה-59, בקטוגריית - "השיר הטוב ביותר שנכתב לסרט קולנוע, לטלוויזיה או למדיה ויזואלית אחרת", אך הפסיד ל-"Can't Stop the Feeling!", של ג'סטין טימברלייק.
רקע וכתיבה

השיר נכתב על ידי סיה פרלר, טור הרמנסן ומיקל אריקסן, והופק על ידי סטארגייט. שאקירה הודיעה ברשתות החברתיות, כי היא זו שתבצע את השיר מתוך פסקול הסרט "זוטרופוליס" ובסמוך לכך פרסמה גם את עטיפתו של הסינגל.
השיר הוא שיר בסגנון הפופ, המשלב בתוכו גם את סגנון הדאנס-פופ.
וידאו קליפ

הווידאו קליפ הנלווה שיצא לשיר שילב בתוכו קטעים מתוך הסרט והציג את שאקירה כשהיא באולפן הקלטות, שרה את השיר ורוקדת לצליליו. בין היתר, הציג הקליפ את דמות הצביה אותה דיבבה שאקירה בסרט "זוטרופוליס".
נכון לנובמבר 2021, מונה הצפיות של הקליפ עומד על כ-680 מיליון צפיות.
מיקומי שיא

השיר זכה להצלחה רבה כאשר נכנס למצעדים רבים, ואף הגיע למקום הראשון במצעד הלבנוני.
|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |   ‏‏‏  מצעדים ודירוגים (2016)>  |
| --- | --- | --- | --- |
|  אוסטריה | Ö3 אוסטריה טופ 40‏ | 39 |  |
|  אוסטרליה | מצעד הסינגלים האוסטרלי | 57 |  |
|  ארצות הברית | בילבורד הוט 100 | 63 |  |
|  גרמניה | GfK – טופ 100 | 54 |  |
|  הונגריה | Rádiós Top 40 | 6 |  |
|  הממלכה המאוחדת | מצעד הסינגלים הבריטי | 186 |  |
|  ולוניה | אולטראטופ 40 | 9 |  |
|  יפן | יפן הוט 100 | 41 |  |
|  לבנון | מצעד 20 העליונים הרשמי של לבנון | 1 |  |
|  סלובניה | SloTop50 | 39 |  |
|  סלובקיה | ČNS IFPI | 10 |  |
|  ספרד | PROMUSICAE | 32 |  |
|  צרפת | SNEP | 43 |  |
|  קוריאה הדרומית | סירקל צ'ארט | 7 |  |
|  קנדה | קנדה הוט 100 | 49 |  |
|  שווייץ | המצעד השווייצרי | 39 |  |
|   ‏‏‏  מצעדי סוף שנה (2016)> מדינה |   ‏‏‏  מצעדי סוף שנה (2016)> מצעד |   ‏‏‏  מצעדי סוף שנה (2016)> מיקום שיא |   ‏‏‏  מצעדי סוף שנה (2016)>  |
| --- | --- | --- | --- |
|  טאיוואן | ג'י-מיוזיק | 74 |  |
|  קוריאה הדרומית | סירקל צ'ארט | 51 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה 2× | 2,000,000 |
| בריטניה (BPI) | כסף | 200,000 |
| קוריאה הדרומית (KMCIA) | — | 253,018 |
סיכום
| בכל העולם | — | 2,500,000 |
 מכירות + הזרמת מדיה בלבד
ריכרד פון קונטה

| --- | --- |

 לידה:  24 בנובמבר 1856 תוכל, ממלכת פרוסיה ממלכת פרוסיה (1803-1892) 
 פטירה:  30 בינואר 1941 (בגיל 84) פרנקפורט על האודר, גרמניה הנאצית גרמניה הנאצית 
 מדינה:  הרייך הגרמני 
 השתייכות:   צבא הקיסרות הגרמנית
 תקופת הפעילות:  1874–1919 (כ־45 שנים)
 דרגה:  גנרל חיל הרגלים
 תפקידים בשירות
 מפקד הדיוויזיה ה-1   מפקד קורפוס המילואים ה-4
 פעולות ומבצעים
 מלחמת העולם הראשונה קרב טננברג  הקרב הראשון על האגמים המזוריים  קרב בלאו ווד
 עיטורים
 פור לה מריט 
 
ריכרד היינריך קרל פון קונטה (בגרמנית: Richard Heinrich Karl von Conta;‏ 24 בנובמבר 1856–30 בינואר 1941) היה גנרל חיל הרגלים גרמני במהלך מלחמת העולם הראשונה. הוא עוטר על השתתפותו בקרב בלאו ווד בעיטור הפור לה מריט.
ביוגרפיה > ראשית חייו

פון קונטה נולד ב-24 בנובמבר 1856 והיה בנם של הגנרל מיור הפרוסי ריכרד פון קונטה ורעייתו קולסטין אדלהייד פון קאלדן (1832–1893). אחיו הצעיר אלפרד (1858–1927) פתח אף הוא בקריירה צבאית והגיע לדרגת גנרל לויטננט.
ביוגרפיה > קריירה צבאית

בהגיעו מחיל הצוערים, הצטרף קונטה לרגימנט הרגלים ה-13 "הרווארת פון ביטנפלד" (וסטפאליה ה-6) (גר') של הצבא הגרמני הקיסרי ב-23 ביולי 1874 כצוער. הוא הועלה לדרגת לויטננט ב-12 באוקטובר 1875 ושימש כשליש של הגדוד השני במינסטר מאמצע אוגוסט 1878 עד תחילת יוני 1885. כאובר-לויטננט, הוא פעל אז בפלוגה 3 והועבר לסגל החטיבה של חטיבת הרגלים ה-37 כשליש ב-22 במרץ 1889. שם הועלה לדרגת האופטמן ב-27 בינואר 1891. קונטה פיקד לאחר מכן על הפלוגה ה-5 של רגימנט הרגלים ה-95 (תורינגיה ה-6) בהילדבורגהאוזן מ-14 בפברואר 1891 עד 21 במרץ 1897 ואחר כך פיקד על הפלוגה ה-2 בגותה. לאחר מכן מונה לשליש בקורפוס ה-17. ב-27 בינואר 1898, קונטה הועלה במקביל לדרגת מיור ברגימנט הרגלים ה-98 (מץ). בסופו של דבר מונה קונטה למפקד הגדוד ה-1 של רגימנט הגרנדירים של המשמר ה-5. ב-27 בינואר 1905, כעת בתור אוברסט-לויטננט, הוא הועבר לרגימנט הרגלים ה-116 "הקיסר וילהלם" (הדוכסות הגדולה של הסן ה-2) בגיסן. קונטה הועלה לדרגת אוברסט ב-14 באפריל 1907 והוביל את רגימנט הרובאים ה-80 "פון גרסדורף" (נסיכות הבוחר מהסן) (גר') מ-21 במאי 1907 עד 19 במרץ 1911. לאחר מכן מונה למפקד חטיבת הרגלים ה-18 תוך כדי קידום לדרגת גנרל מיור. ב-31 בדצמבר 1913 הועלה קונטה לדרגת גנרל לויטננט ומונה למפקד הדיוויזיה הראשונה היוקרתית בקניגסברג.
קונטה הוביל את הדיוויזיה שלו כחלק מהקורפוס הראשון והארמייה השמינית בחזית המזרחית כשפרצה מלחמת העולם הראשונה. באוגוסט הוא הצטיין תחת הגנרל הרמן פון פרנסואה בקרב טננברג, במיוחד קרב אוזדאו (גר') ובספטמבר 1914 בקרב הראשון של האגמים המזוריים. בין ה-25 ל-29 בנובמבר לחמה הדיוויזיה שלו ליד לודז' והתקדמה לכיוון לוביץ' - סאניקי בתחילת דצמבר 1914. בראשית שנת 1915 עמדה הדיוויזיה שלו באזור בולימוב על ה-Rawka - Bzura. בינואר 1915, הדיוויזיה של קונטה עברה לחזית הקרפטית ולחמה תחת ארמיית הדרום בפיקודו של גנרל אלכסנדר פון לינסינגן. ב-23 במרץ 1915 הוכפפה הדיוויזיה של קונטה לקורפוס בותמר (גר'), ויחד עם דיוויזיית המשמר ה-3, הם הסתערו על ה-Zwinin ב-9 באפריל. בסוף יוני 1915 חצו חייליו את הדניסטר, באמצע יולי לחם ליד הרוביישוב ובתחילת אוגוסט הגיעה הדיוויזיה שלו לחלם. על הישגיו קיבל קונטה את עיטור צלב המפקד של מסדר בית המלוכה של הוהנצולרן עם חרבות ב-14 במאי 1915.
בתחילת מרץ 1916 הועברה הדיוויזיה הראשונה לחזית המערבית ונלחמה בקרב ורדן. ב-7 באוגוסט 1916 מונה קונטה למפקד קורפוס המילואים הרביעי, במזרח. על הישגי חייליו בהגנה על מתקפת ברוסילוב, זכה קונטה ב-15 באוקטובר 1916 בעיטור פור לה מריט. באביב 1918 עבר קורפוס המילואים הרביעי לחזית המערבית, עמד בתחילה במבלט סן-מייל ולאחר מכן הפך לחלק מהארמייה ה-18, בפיקודו של גנרל אוסקר פון הוטייה, עימה לחם במהלך מבצע מיכאל. על הצלחת הקורפוס שלו, זכה קונטה בתוספת עלי האלון עבור איטור הפור לה מריט ב-26 במרץ 1918. במהלך הקרב השלישי על האן, קורפוס המילואים ה-4. צורף לארמייה ה-7. ביוני 1918, הקורפוס של קונטה התמודד מול יחידות טריות של חיל הנחתים של ארצות הברית בזמן שצעדו למארן במהלך קרב בלאו ווד. בסוף יולי, עקב התקפות נגד חזקות של הצרפתים, פינוי העמדות על המארן הייתה הכרחית וחייליו הוחזרו לאזור ההתחלה הישן שלהם. באוגוסט 1918 הוענק לו עיטור מסדר הכתר, דרגה ראשונה עם חרבות על הטבעת; והועלה לדרגת גנרל חיל הרגלים.
לאחר תום המלחמה הוביל קונטה את חייליו חזרה הביתה. לאחר שחרור הקורפוס שלו הוא הגיש את התפטרותו ופרש משירות צבאי ב-6 בינואר 1919. לאחר מכן התגורר קונטה בעיר פרנקפורט על האודר עד מותו ב-30 בינואר 1941.
משפחתו

קונטה התחתן עם קתרין פון הניג (1861–1909) ב-31 במאי 1882 בטורן. מהנישואים נולדו הילדים הבאים:
הורסט (* 1883), קפטן פרוסי
מתילדה (* 1885), אחות ראשית של הצלב האדום הגרמני
ריכרד (* 1888), איש עסקים
גוטליב (* 1897), סגן פרוסי
רואה לך בעיניים (שיר)

"רואה לך בעיניים" הוא שיר שכתבה, הלחינה וביצעה הזמרת הישראלית אתי אנקרי. הוא יצא כסינגל ושיר הנושא של האלבום הנושא את אותו השם.
רקע, כתיבה ומוזיקה

"רואה לך בעיניים" הוא שיר הנושא של אלבום הבכורה של אנקרי, שנקרא על שם השיר.
אנקרי נהגה לבצע את השיר כהדרן כשהופיעה במועדון "דומינו גרוס" עם רוב שירי האלבום עוד לפני שהוא יצא לאור.
לאחר שהקלטת האלבום הסתיימה, חברת התקליטים החליטה להמתין קצת ולחכות לזמן המתאים להוצאתו לאור, ובזמן הזה לטפטף לרדיו את השירים השקטים, על מנת שהציבור יכיר את הזמרת. לאחר שאנקרי הופיעה בתוכנית אירוח בטלוויזיה (בערוץ הראשון, והיחיד אז) עם השירים "רואה לך בעיניים" ו"לך תתרגל איתה" היא הפכה לכוכבת בן לילה, והאלבום הצליח הצלחה עצומה.
למפיק אלון אולארצ'יק הייתה השפעה גדולה על הגרסה הסופית, עם נוכחות בולטת של בס וגיטרות (עליהן היה אחראי דרור זמיר), גרסה שלקחה את השיר למקום אחר משחשבה בתחילה: ”אני מקסימום שרתי אותו כבלדה”, סיפרה.
השיר הוא מהשירים המעטים מאלבום הבכורה שאותם אנקרי המשיכה לבצע לאורך שנים, גם לאחר שחזרה בתשובה. היא ציינה שנשים ביקשו ממנה באופן חוזר לבצע אותו. עוד ציינה שבהופעות היא מחברת אותו פעמים רבות לשירהּ "צמאה לך נפשי", משום ש"שניהם יושבים על אותו סולם".
ביקורת

ירון ברוידא ממגזין "קולומבוס" כתב שבשיר ”אנקרי פורשת בפנינו בצורה ישירה כרוניקה של זוגיות מתעללת, עשרות שנים לפני שהנושא הגיע למרכז השיח, והרבה לפני שביטויים כמו "גבריות רעילה" ו"גזלייטינג" היו שגורים בפי כל”. מרב יודילביץ' מ־ynet ציינה את השיר כאחד משירי האלבום שבהם אנקרי הגישה ”כתיבה אישית, חושפנית וכואבת”. ב"מקור ראשון" נכתב שבשיר אנקרי ”מצביעה על הסכנה האורבת תמיד במערכות יחסים: להיעלם, לוותר על מי שאת, לא לראות את עצמך כישות עצמאית אלא רק כחלק מזוג”.
ארי קטורזה כתב באתר ynet:
מהרגע בו הגיחה לחלל הציבורי שלנו ונחתה באחת מתוכניות הטלוויזיה הליליות של יואב קוטנר, אנקרי נראתה כדבר האמיתי. הילדה-אישה עם עיני הפחם והמבט העצוב והקשוח שרה בקול קורע לב את "רואה לך בעיניים". בשעתו חשבתי שיש משהו פשטני בטקסט הפמיניסטי-מיליטנטי הזה, אבל מאז אני נוטה להאמין לו יותר ויותר, דווקא לנוכח חוסר התיחכום. משהו בחיבור שבין השירה שלה לבין הרעש הנהדר שעטף אותו מיקם את הילדה היפה מלוד, ולו לרגע קצר, במקום אליו הגיעו עד אז מעט מאוד זמרות ישראליות.
הצלחה

השיר הוצג ב"פינה לשיפוטכם" כמועמד למצעד הפזמונים השבועי של רשת ג' ב־18 בדצמבר 1990. הוא זכה להצלחה גדולה וחריגה כשצעד 24 שבועות, עד 16 ביולי 1991, אז יצא מהמצעד. בשיאו הגיע למקום הראשון, לשבוע אחד, ב־5 במרץ 1991. במצעד השנתי של התחנה (תשנ"א) הוא הגיע למקום החמישי.
במהלך השנים בוצעו לשיר מספר גרסאות כיסוי, ביניהן בביצוען של סי היימן, מירי מסיקה, נרקיס, אודיה, מאי ספדיה ועוד.
השיר נכלל ברשימת "1001 השירים הישראליים האהובים בכל הזמנים" שהרכיבו מוזיקאים ואנשי תעשייה בכירים ב־2015 לכבוד יום העצמאות.
הצלחה > מיקומי שיא

|   ‏‏‏  מצעדים שבועיים (1991)> מדינה |   ‏‏‏  מצעדים שבועיים (1991)> מצעד |   ‏‏‏  מצעדים שבועיים (1991)> מיקום שיא |   ‏‏‏  מצעדים שבועיים (1991)>  |
| --- | --- | --- | --- |
|  ישראל | רשת ג' | 1 |  |
|   ‏‏‏  מצעדים שנתיים (תשנ"א)> מדינה |   ‏‏‏  מצעדים שנתיים (תשנ"א)> מצעד |   ‏‏‏  מצעדים שנתיים (תשנ"א)> מיקום שיא |   ‏‏‏  מצעדים שנתיים (תשנ"א)>  |
| --- | --- | --- | --- |
|  ישראל | רשת ג' | 5 |  |
הערות שוליים

1 2  השיר מוצג ב"פינה לשיפוטכם" של רשת ג', באתר פזמונט, בדיקה אחרונה ב־24 בינואר 2023
↑  הסינגל "רואה לך בעיניים", באתר סטריאו ומונו, בדיקה אחרונה ב־24 ינואר 2023
↑  הערות אלבום "רואה לך בעיניים", באתר hermon.com, בדיקה אחרונה ב־24 בינואר 2023
1 2 3 4 5  נתוני היצירה, באתר אקו"ם, בדיקה אחרונה ב־24 בינואר 2023
↑  "רואה לך בעיניים" בביצוע מירי מסיקה, באתר יוטיוב, בדיקה אחרונה ב־24 בינואר 2023
↑  "רואה לך בעיניים" בביצוע נרקיס, באתר יוטיוב, בדיקה אחרונה ב־24 בינואר 2023
↑  "רואה לך בעיניים" בביצוע מאי ספדיה, באתר יוטיוב, בדיקה אחרונה ב־24 בינואר 2023
1 2  "רואה לך בעיניים", באתר הספרייה הלאומית, בדיקה אחרונה ב־24 בינואר 2023
1 2  תיעוד יוצרים של מפעל הפיס – אתי אנקרי (הגרסה הארוכה), באתר יוטיוב, 27 באוגוסט 2019, בדיקה אחרונה ב־24 בינואר 2023
1 2 3  דנית צמית, לוליטה הפכה לגאולה: אתי אנקרי חוגגת 30 לאלבום הבכורה, באתר ynet, 8 במרץ 2020
↑  רחלי מלק-בודה, האמת שלה: אתי אנקרי לא רואה בעיניים, באתר מקור ראשון, 19 בדצמבר 2017, בדיקה אחרונה ב־24 בינואר 2023
↑  האלבומים הישראלים הכי טובים של שנת 1990 /// בחירות הצוות של קולומבוס, באתר columbusmusicmagazine.com, ‏13 בנובמבר 2020, בדיקה אחרונה ב־24 בינואר 2023
↑  מרב יודילוביץ', עכשיו אני, באתר ynet, 14 ביוני 2004
↑  "זעקה שרצתה להישמע": כשאתי אנקרי יצרה רוק נשי בועט, באתר מקור ראשון, 25 באפריל 2018, בדיקה אחרונה ב־24 בינואר 2023
↑  ארי קטורזה, מה מעיק על אתי אנקרי, באתר ynet, 9 באפריל 2001
↑  השיר יוצא ממצעד רשת ג', באתר פזמונט, בדיקה אחרונה ב־24 בינואר 2023
1 2  מיקום שיא במצעד השבועי של רשת ג' (1), ב־5 במרץ 1991, באתר פזמונט, בדיקה אחרונה ב־24 בינואר 2023
1 2  המקום החמישי במצעד השנתי של רשת ג' (תשנ"א), באתר פזמונט, 1991, בדיקה אחרונה ב־24 בינואר 2023
↑  שי סגל נועם ברדין, ‏1001 השירים הישראלים האהובים בכל הזמנים, באתר ‏מאקו‏, 22 באפריל 2015
↑  מאקו מיוזיק, ‏1001 השירים הישראלים האהובים בכל הזמנים – המיקסטייפ המלא, באתר יוטיוב, 22 באפריל 2015
ראטאן

| ראטאן |
| --- | --- |

מיון מדעי
ממלכה:: צמחים
סדרה:: דקלאים
ראטאן (Rattan) הוא שם עממי של כ-600 מינים של דקל, הגדלים באזורים טרופיים באסיה, אפריקה, ואוסטרליה.
מבנה

רוב צמחי הראטאן נבדלים מדקלים אחרים בגבעוליהם הדקים, קוטר 2–5 ס"מ, בעלי פרקים ארוכים בין העלים; בנוסף, צמחי הראטאן אינם עצים אלא דמויי גפן, המפלסים את דרכם בינות ומעל לצמחייה אחרת. הראטאן דומים באופן שטחי גם לעצי הבמבוק, אך שלא כמו הבמבוק, גבעוליהם ('מלאקה') מוצקים ומרבית הזנים זקוקים לתמיכה מבנית ואינם יכולים לעמוד בכוחות עצמם. עם זאת, סוגים מסוימים (למשל, Metroxylon, Raphia, Pigafetta) דומים יותר לדקלים טיפוסיים, בעלי גזעים חסונים וזקופים. לצמחי ראטאן רבים יש קוצים, אשר פועלים כמו ווים ומסייעים בטיפוס על גבי צמחים אחרים ובהרתעת אוכלי עשב. צמחי הראטאן ידועים ביכולתם לצמוח לגובה מאות מטרים. מרבית אוכלוסיית הראטאן העולמית (70%) מרוכזת באינדונזיה ונחלקת בין האיים בורניאו, סולאווסי וסומבאווה. שאר האספקה העולמית מגיע מהפיליפינים, סרי לנקה, מלזיה ובנגלדש.
עיבוד

ביערות בהם הראטאן גדל, הערך הכלכלי שלו עשוי לסייע בהגנה על אדמת היער, על ידי מתן חלופה לחוטבי עצים, אשר מוותרים על כריתת עצים ובמקומם קוצרים קני ראטאן. הרבה יותר קל לקצור ראטאן; כלי העבודה, הדרושים, פשוטים יותר וההובלה שלו קלה מאוד. צמחי ראטאן אף גדלים בקצב הרבה יותר מהיר מרוב העצים הטרופיים, מה שהופך אותם לאמצעי אפשרי לתחזוקת היער, מאחר שהם מספקים יבול רווחי, שקל להחליפו, במקום עצים. נותר לחכות ולראות אם צמחי ראטאן יכולים להיות רווחיים או שימושיים כמו החלופות.
ראטאן גולמי מעובד לכמה מוצרים, המשמשים כחומרי גלם להכנת רהיטים. קוטר גבעולי זני הראטאן השונים נע בין מילימטרים ספורים עד 5-7 ס"מ. לרוב, עוברים גדילי הראטאן קילוף והמעטפת משמשת כחומר אריגה. הליבה הנותרת יכולה לשמש למטרות שונות בתעשיית הריהוט. ראטאן הוא חומר מצוין בעיקר משום שהוא קל משקל, עמיד וגמיש עד גבול מסוים.
נושאים סביבתיים

צמחיית הראטאן נמצאת בסכנת הכחדה, עקב קצירה מוגברת וחיתוך הגבעולים הצעירים בשלב מוקדם מדי, דבר אשר פוגע ביכולתם להתרבות. קציר בלתי נשלט של ראטאן יכול להוביל לפגיעה הדרגתית ביער, המשפיעה על המערכת האקולוגית הכוללת של היער ושירותיה. גם תהליך העיבוד עלול לזהם. השימוש בכימיקלים רעילים ובדלק, במהלך עיבוד ראטאן, משפיע על הקרקע, האוויר ומקורות מים ובסופו של דבר על בריאות האנשים. בינתיים, הדרך המקובלת לייצור ראטאן מאימת על יכולת האספקה ארוכת הטווח של הצמח ועל הכנסות העובדים.
שימושים

ישנו שימוש נרחב בראטאן לצורך הכנת רהיטים וסלים. חיתוך הראטאן למקטעים, מאפשר להשתמש בו כעץ, לייצור רהיטים. הראטאן סופח צבעים וכתמים כמו סוגים רבים אחרים של עץ, על כן הוא זמין בצבעים רבים; וניתן לעצב אותו בסגנונות שונים. יתר על כן, הליבה הפנימית ניתנת להפרדה ולעיבוד בצורת נצרים. בשל חוזק הראטאן ועמידותו מפני התפצלות לשבבים, מקטעים של ראטאן יכולים לשמש כמוטות או קנים לאמנויות לחימה - באמנויות לחימה, שמקורן בפיליפינים, בפרט ארניס מודרני ואסקרימה, עושים שימוש במקלות ראטאן באורך 70 ס"מ, הנקראים 'באסטון'. באופן כללי, ראטאן הוא החומר היחיד, המקובל על האגודה לאנכרוניזם יצירתי (SCA), לשם בניית נשק להלקאה בקרבות.
מסיבות דומות, הראטאן הוא חומר נפוץ בבניית המקל, המשמש להזזת הקוביות על ידי אנשי הקזינו, המטפלים במשחקי קובייה.
ראטאן, כמו הליבנה והבמבוק, הוא חומר נפוץ לייצור ידיות ופטישי הקשה, במיוחד מקושים עבור מקלדות של כלי הקשה (ויברפון, קסילופון, מרימבה וכו').
הפרי, של חלק מצמחי הראטאן, מפריש שרף אדום, המכונה 'דם דרקון'. בימי קדם נחשב שרף זה לבעל תכונות מרפא ואף שימש בין היתר לצביעת כינורות. באופן רגיל, לצבע המתקבל מהשרף על גבי עץ גוון אפרסק בהיר.
בתחילת שנת 2010, הכריזו מדענים באיטליה, כי עצי ראטאן ישמשו בתהליך חדש, 'עץ לעצם', לשם הפקת עצם מלאכותית. השיטה משתמשת בפיסות קטנות של ראטאן, המוכנסות לכבשן, שם מוסיפים סידן ופחמן. העץ עובר חימום נוסף תחת לחץ עז במכונה נוספת, דמוית תנור, אליה מחדירים תמיסת פוספט. תהליך זה מייצר העתק כמעט מדויק של חומר העצם. התהליך כולו לוקח בערך 10 ימים. בעת ההכרזה נבחנה העצם המלאכותית על כבשים, ללא כל סימני דחייה. חלקיקים מגוף הכבשים היגרו ל'עצם העץ' ויצרו עצמות ארוכות ומתמשכות. התוכנית החדשה לפיתוח 'עצם העץ' ממומנת על ידי האיחוד האירופי .על פי הצפי, בשנת 2015, יחלו עם שתלים בבני אדם.
גמישותם ועמידותם של קני הראטאן הופכות אותם לכלי יעיל עבור הטלת עונש משמעתי כואב (הלקאה). מקל ראטאן, באורך 1.2 מטר ובעובי של 1.5 ס"מ, משמש לענישה גופנית מרתיעה במלזיה, סינגפור וברוניי. לפני השימוש, מושרה המקל במים, כדי להפכו לכבד וגמיש יותר. את העונש מקבל העבריין על ישבנו החשוף. מקל ראטאן (ולא במבוק, כפי שדווח בטעות) שימש להלקאה של מייקל פ. פיי בשנת 1994. מקלות הראטאן משמשים גם לשם הטלת משמעת על חיילים סוררים בצבא סינגפור.
קני ראטאן מעט דקים יותר היוו כלי ענישה גופני שגרתי בבתי ספר באנגליה ובוויילס ומשמשים עדיין לאותה המטרה בבתי ספר בסינגפור, מלזיה ומספר מדינות אפריקאיות. "רותאן" משמעו במלאית "אלה עשויה ראטאן" המשמשת לבצוע עונש המלקות ומקושרת בשפה המלאית למילים "מלקות", "מכות", "שוט".
הערות שוליים

↑  MacKinnon, K. (1998) Sustainable use as a conservation tool in the forests of South-East Asia. Conservation of Biological Resources (E.J. Milner Gulland & R Mace, eds), pp 174–192. Blackwell Science, Oxford.
↑  "WWF Rattan Switch project". WWF. July 2010. Retrieved 16 July 2010.
↑  "Marshals' Handbook". Society for Creative Anachronism. March 2007 revision. Retrieved 16 March 2010.
↑  "Rattan" at Encyclopedia.com.
↑  "Turning wood into bones" . BBC News Online (London). 8 January 2010. Retrieved 22 May 2010.
↑  Judicial caning in Singapore, Malaysia and Brunei at World Corporal Punishment Research.
| --- | --- |
בקרת זהויות :  NLI: 987007563244805171  GND: 4173599-7  LCCN: sh85111547 
קליעת נצרי ראטאן
כיסא הבנוי מראטאן